கேள்வி: ஹர்மிலன் பெயின்ஸ் - ஆரம்ப கால வாழ்க்கை பற்றி விளக்கவும்.
பதில்: பஞ்சாப் மாநிலம் ஹோஷியார்பூரைச் சேர்ந்தவர் ஹர்மிலன் கவுர் பெயின்ஸ். இவர் தனது பள்ளிப்படிப்பை மஹில்பூரில் உள்ள தோபா பப்ளிக் பள்ளியிலும், ஹோஷியார்பூரில் உள்ள செயின்ட் சோல்ஜர் பள்ளியிலும் பயின்றார். ஹர்மிலனின் பெற்றோர் இருவரும் விளையாட்டு வீரர்கள். இவரின் தந்தை அமந்தீப் பெயின்ஸ் தெற்காசிய விளையாட்டுப் போட்டிகளில் 1500 மீட்டர் ஓட்டப் பந்தயத்தில் பதக்கம் வென்றார் மற்றும் இவரின் தாயார் மாதுரி சக்சேனா 2002 ஆசிய விளையாட்டுப் போட்டியில் 800 மீட்டர் ஓட்டப் பந்தயத்தில் வெள்ளி பதக்கம் வென்றார். இவரின் தாயார் 2003 ஆம் ஆண்டு அர்ஜுனா விருது பெற்றவர். இவர் தர்மசாலா உள்ள இந்திய விளையாட்டு ஆணைய பயிற்சி மையத்தில் பயிற்சி பெற்றார். சுபோர்ட்ஸ்கீடா இணையதளத்தின் பெருநிறுவன சமூகப் பொறுப்பு திட்டத்தால் இவருக்கு ஆதரவளிக்கப்பட்டது.